**INDOKOLÁS**

**Szolnok Város Középiskolai Ösztöndíjának adományozási rendjéről szóló 37/2007. (X.29.) önkormányzati rendelet módosításához**

**Általános indokolás**

Szolnok Megyei Jogú Város Önkormányzatának 2020. évi költségvetéséről szóló 5/2020. (II.27.) számú önkormányzati rendelet középiskolai ösztöndíjra vonatkozó pénzügyi forrás lehetőséget nyújt az ösztöndíj mértékének emelésére.

A rendelet az ösztöndíj összegének emelésével párhuzamosan szigorítja a követelményeket.

**Részletes indokolás**

***Az 1. §-hoz***

A rendelet célkitűzéseit bővíti, melyben a fiatalok közösségi szerepvállalását ismeri el.

***A 2. §-hoz***

A rendelkezés az ösztöndíj mértékének emelésével szigorítja a tanulmányi átlag eredményét 4,5-re. A pályázat elbírálási szempontjai változnak.

***A 3. §-hoz***

**(1) bekezdéséhez**

Több köznevelési intézményben van előkészítő évfolyam, ezért szükséges a pontosítás.

**(2) bekezdéséhez**

A rendelet mellékletei helyett egy melléklet lép érvénybe.

**(3) bekezdéséhez**

A rendelet mellékletei helyett egy melléklet lép érvénybe, ezért szükséges a módosítás.

***A 4. §-hoz***

A bizottság döntésének elősegítéséhez a polgármester szakembereket kér fel a pályázatok tartalmának szakmai megítéléséhez, mely szakmai vélemény kialakítása miatt az elbírálási határidő egy hónappal meghosszabbodik.

***Az 5. §-hoz***

**(1) bekezdéséhez**

Az ösztöndíj mértéke 50.000 Ft-ról 100.000 Ft-ra nő.

**(2)-(3) bekezdéséhez**

A rendelkezések pontosítása történik.

***A 6. §-hoz***

A mellékletek módosítása történik.

***A 7. §-hoz***

A rendelet hatálybalépéséről és deregulációjáról rendelkezik.